འདན་ཤུལ་བ་ཚེ་དབང་བཀྲ་ཤིས་ནི་སྤྱི་ལོ༡༩༧༩ལོར་ཡུལ་ཤུལ་ཁུལ་ཡུལ་ཤུལ་རྫོང་རག་ཤུལ་སྨད་མའི་ཡུལ་ཚོ་ལྷ་ལུང་སྡེ་བ་རུ་སྐྱེས་ཤིང༌།ལོ་ངོ་བདུན་ལ་སོན་སྐབས་ཕ་ཡི་དྲུང་ནས་ཡི་གེའི་སྦྱོར་ཀློག་ལ་སྦྱང་མགོ་བཙུགས་པ་དང༌།རང་ལོ་བཅུ་གཉིས་སྐབས་རང་དགོན་གྱི་འཚོགས་གྲྭལ་དུ་ཞུགས།དེ་ནས་རང་ལོ་བཅུ་བདུན་སྔོན་གྱི་བར་སྐབས་སུ་སློབ་སྦྱོང་གི་གོ་སྐབས་མ་ཐོབ་ཀྱང་གླིང་སྒྲུང་བཅུ་ཕྲག་མང་པོ་དང༌།ཆུ་ངོགས་གཏམ།རྒྱུད་ནུབ་བསྐྱོད་ཟིན་བྲིས།མི་ལའི་རྣམ་ཐར།མདོ་འཛང་བླུན།སྦྲང་ཆར་སོགས་ཀློག་རྒྱུར་ཧ་ཅང་མོས།